**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 26.04.2019, ora 08.00 –27.04.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 27.04.2019, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis în data de 26.04.2019, la ora 15.00, atenţionarea hidrologică nr. 7 – COD GALBEN, valabilă în intervalul 27.04.2019, ora 16.00-28.04.2019, ora 24.00, vizând producerea de scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri, cu posibile depășiri ale COTELOR DE ATENŢIE** pe râurile din bazinele hidrografice: Viseu, Iza, Tur, Someşul Mare, Lăpuş, Crasna, Barcău, Crişul Repede, Crişul Negru, Crişul Alb, Mureş, Bega, Timiş, Bârzava, Caraş, Jiu, Olt, Bistriţa, Moldova, Suceava**. Fenomenele se pot produce cu probabilitate și intensitate mai mare ȋn intervalul 27.04.2019, ora 22:00 – 28.04.2019, ora 09:00 pe unele râuri mici din judeţele Bihor, Hunedoara, Arad, Caraş – Severin, Gorj şi Vâlcea.**

Această atenţionare hidrologică a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: Alba, Arad, Argeş, Bihor, Bistriţa-Năsăud, Caraş-Severin, Cluj, Gorj, Harghita, Hunedoara, Maramureş, Mureş, Neamţ, Satu Mare, Sălaj, Suceava, Vâlcea şi Timiş**(18 prefecturi) – COD GALBEN.*

**Debitele au fost în general staţionare**, exceptând cursul Siretului, Trotuşul, Putna, Rm.Sărat, Buzăul şi bazinul Prutului, unde au fost în scădere.

Debitele se situează în general la valori cuprinse între 30-90% din mediile multianuale lunare, mai mari (în jurul și peste normalele lunare) pe cursul superior al Bistriţei şi pe unele râuri din Dobrogea și mai mici (sub 30%) pe râurile din bazinele râurilor: Iza, Lăpuş, Mara, Crasna, Barcău, Mureș (și afluenții săi), Bistra, Bârlad, pe unii afluenţi din bazinele superioare ale Oltului şi Argeşului şi pe unii afluenţi ai Prutului.

În interval a fost o emisă o Atenţionare Hidrologică de fenomene imediate.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în general staţionare,** exceptând cursul Siretului şi râurile din bazinul Prutului, unde vor fi în scădere.

Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din nordul, centrul şi vestul ţării, cu posibile depășiri ale **COTELOR DE ATENŢIE,** datorită precipitaţiilor, sub formă de aversă, prognozate şi propagării.

Intră în vigoare Atenţionarea Hidrologică nr. 7 din 26.04.2019.

**DUNĂRE**

**Debitul la intrarea în ţară** (secţiunea Baziaş) în intervalul 26-27.04.2019 **a fost în scădere, având valoarea de 4500 m3/s**, sub media multianuală a lunii **aprilie (7900 m3/s).**

**În aval de Porţile de Fier debitele au fost în scădere.**

**Debitul la intrarea în ţară** (secţiunea Baziaş) **va fi staţionar (4500 m3/s).**

În aval de Porţile de Fier debitele vor fi în creştere la Gruia şi în scădere pe sectorul Calafat – Tulcea.

**2.** **Situaţia meteorologică în intervalul 26.04.2019, ora 08.00 –27.04.2019, ora 06.00**

**A.N.M.** a emis în data de 26.04.19, ora 14.00, o **Informare Meteorologică vizând manifestări de instabilitate atmosferică pentru cea mai mare parte a ţării şi o Atenţionare Cod Galben, vizând instabilitate atmosferică accentuată, cantități de apă însemnate în zonele de munte, Oltenia, Transilvania, Maramureș și nordul Crișanei, după cum urmează:**

**INFORMARE METEOROLOGICĂ**: **În intervalul 27 aprilie 2019, ora 12.00 – 28 aprilie 2019, ora 18.00, în cea mai mare parte a țării vor fi perioade cu instabilitate atmosferică ce se va manifesta prin averse cu carater torențial, descărcări electrice, intensificări ale vântului cu aspect de vijelie și pe suprafețe mici căderi de grindină. Cantitățile de apă vor depăși, în perioade scurte de timp sau prin acumulare 15-25 l/mp. Astfel de fenomene vor fi mai frecvente în după-amiaza zilei de sâmbătă (27 aprilie) și pe parcursul nopții de sâmbătă spre duminică (27/28 aprilie) în jumătatea de vest a țării și pe arii mai restrânse în celelalte regiuni, iar duminică (28 aprilie), local, cu precădere la deal și la munte, precum și în regiunile nordice, nord-estice și centrale.**

**ATENŢIONARE METEOROLOGICĂ Cod Galben: În intervalul 27 aprilie, ora 15 – 28 aprilie, ora 04.00, temporar instabilitatea atmosferică va fi accentuată în zonele de munte, Oltenia, Transilvania, Maramureș și nordul Crișanei. Vor fi averse cu caracter torențial, frecvente descărcări electrice, vijelii și căderi de grindină.**

**În intervale scurte de timp sau prin acumulare, se vor înregistra cantități de apă ce vor depăși 25...30 l/mp și punctiform 35...40 l/mp.**

***Notă:*** *În funcţie de evoluţia şi intensitatea fenomenelor meteorologice, Administraţia Naţională de Meteorologie va actualiza prezentul mesaj.*

Aceste 2 Mesaje: **Informarea Meteorologică şi ATENŢIONAREA METEOROLOGICĂ Cod Galben,** au fost transmise de către Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către următoarele Comitetele Judeţene pentru Situaţii de Urgenţă:*

***-*** *Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călaraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Tulcea, Vaslui, Vâlcea, Vrancea Şi Municipiul Bucureşti**(Toate prefecturile - 42 de prefecturi);*

***-*** *Alba, Arad, Argeş, Bihor, Bistriţa-Năsăud, Braşov, Caraş-Severin, Cluj, Covasna, Dolj, Gorj, Harghita, Hunedoara, Maramureş, Mehedinţi, Mureş, Neamţ, Olt, Satu Mare, Sălaj, Sibiu, Suceava, Vâlcea, Teleorman şi Timiş (25 prefecturi) - COD Galben.*

**În ţară,** vremea a fost deosebit de caldă în cea mai mare parte a țării, însă cu precădere în regiunile intracarpatice unde s-au înregistrat valori termice diurne cu 9...10 grade mai ridicate decât mediile climatologice ale perioadei. Cerul a fost variabil, mai mult senin în sud-estul teritoriului, dar cu înnorări temporare după-amiaza în zonele deluroase și montane, iar spre dimineață în extremitatea vestică, unde pe arii restrânse s-au semnalat averse în general slabe și descărcări electrice. Cu totul izolat în Munții Apuseni și în județul Suceava s-a consemnat grindină de mici dimensiuni. Vântul a suflat slab și moderat. Stratul de zăpadă mai era prezent doar la munte, la altitudini de peste 1700 m și măsura în platformele stațiilor meteorologice până la 189 cm la Bâlea-Lac. Temperaturile maxime s-au încadrat între 13 grade la Sulina, Constanța-dig și Mangalia și 30 de grade la Chișineu-Criș, Gurahonț, Sânnicolau Mare, Jimbolia și Deva, iar la ora 06 temperatura aerului era cuprinsă între 3 grade la Miercurea Ciuc și 21 de grade la Oravița.

**Observații**: *începând de ieri dimineață de la ora 06 au fost în vigoare 3 atenționări cod galben pentru fenomene meteorologice periculoase imediate, 2 emise de către SRPV Bacău și una de către SRPV Cluj.*

**La Bucureşti,** vremea a fost mai caldă decât în mod obișnuit pentru această dată. Cerul a fost mai mult senin, iar vântul a suflat în general slab. Temperatura maximă a fost de 25 de grade la Afumați și Băneasa și de 26 de grade la Filaret, iar la ora 06 se înregistrau valori termice de 7 grade la stația meteo Băneasa, 9 grade la Afumați și 10 grade la Filaret.

**3. Prognoza meteorologică în intervalul 27.04.2019, ora 08.00 –28.04.2019, ora 08.00**

**În ţară, în jumătatea de vest a țării și în zona montană, vremea va deveni instabilă și se va răci față de intervalul precedent. Mai ales începând din a doua parte a zilei vor fi perioade cu înnorări temporar accentuate, averse cu caracter torențial, descărcări electrice, intensificări de scurtă durată ale vântului cu aspect de vijelie și izolat grindină.** **În intervale scurte de timp sau prin acumulare, se vor înregistra cantități de apă ce vor depăși 15...25 l/mp și punctiform 35...40 l/mp. În restul teritoriului**, ziua va fi o vreme în general frumoasă și caldă, cu cer variabil și unele intensificări de vânt, iar **fenomene specifice instabilității atmosferice se vor semnala în cursul nopții în Muntenia și pe arii mai restrânse în Moldova și Dobrogea.** Temperaturile maxime se vor încadra între 18 și 28 de grade, ușor mai scăzute pe litoral, unde se vor înregistra 15...17 grade, iar cele minime între 8 și 14 grade.

**La Bucureşti,** vremea va rămâne mult mai caldă decât în mod normal la această dată. Cerul va fi variabil pe parcursul zilei, apoi se va înnora treptat, iar noaptea va crește probabilitatea pentru intensificări ale vântului cu aspect de vijelie, descărcări electrice și averse. Temperatura maximă se va situa în jurul valorii de 26 de grade, iar cea minimă va fi de 11...12 grade.

**4. Buletin nivometeorologic valabil pentru masivele Bucegi şi Făgăraş, masivele Țarcu – Godeanu, masivul Parâng - Șureanu, Munții Vlădeasa – Muntele Mare şi pentru Grupa Nordică a Carpaților Orientali (zona Munțiilor Călimani – Bistriței - Ceahlău),**

**emis pentru perioada 26 aprilie 2019 ora 21 – 29 aprilie 2019 ora 21, PENTRU ALTITUDINI MAI MARI DE 1800 m.**

**TABEL RISCURI DE AVALANŞE PENTRU ALTITUDINI MAI MARI DE 1800 m**

**Buletin**

|  |  |
| --- | --- |
| ***Masive:*** | ***PESTE 1800 m*** |
| **FĂGĂRAŞ** | **RISC ÎNSEMNAT (3)** |
| **BUCEGI** | **RISC ÎNSEMNAT (3)** |
| **ȚARCU – GODEANU şi PARÂNG - Șureanu** | **RISC MODERAT (2)** |
| **Grupa Nordică a Carpaților Orientali**  **(zona Munților Rodnei) şi Grupa Centrală a Carpaților Orientali (zona Munțiilor Călimani – Bistriței - Ceahlău)** | **RISC MODERAT (2)** |

**Evoluția vremii în ultimele 24 de ore:**

Vremea a fost deosebit de caldă pentru această perioadă. Cerul a fost variabil și izolat s-au semnalat ploi slabe. Vântul a suflat slab și moderat. Pe arii restrânse s-a semnalat ceață. Stratul de zăpadă a scăzut semnificativ în toate masivele.

În Masivul Bucegi au fost semnalate mai multe curgeri și avalanșe de mici și medii dimensiuni, cu declanșare la peste 2000 m, pe mai multe expoziții.

**Grosimea stratului de zăpadă în 26.04.2019, ora 15:**

Carpații Meridionali: 191 cm Bâlea-Lac, 121 cm Vf. Omu, 38 cm Vf. Țarcu, petice la Sinaia;

Carpații Orientali: 69 cm Vf. Lăcăuți, 49 cm Vf. Călimani, 31 cm Vf. Ceahlău-Toaca, petice la Bucin și Iezer - Vf. Pietrosul Rodnei;

Carpații Occidentali: petice la Vf. Vlădeasa, Vlădeasa 1400 și Stâna de Vale.

**EVOLUŢIA VREMII ÎN INTERVALUL: 26.04.2019 ora 21 – 29.04.2019 ora 21:**

Vremea a fost caldă la noapte și va fi şi azi în cursul zilei când cerul va fi variabil, temporar noros în Apuseni și în vestul Meridionalilor unde local se vor semnala averse de ploaie, însoțite și de descărcări electrice ce pot depăși 20-25 l/mp. În restul masivelor, aceste fenomene se vor semnala pe arii restrânse. În ultimele 48 de ore ale intervalului (începând de sâmbătă noaptea) vremea va fi în general instabilă și se va răci treptat. Cerul va fi mai mult noros și pe arii relativ extinse se vor semnala averse de ploaie, însoțite și de descărcări electrice. Cantitățile de precipitații vor depăși în cursul nopții de sâmbătă spre duminică și în cursul zilei de duminică local 20-25 l/mp în toate masivele și izolat 35-40 l/mp, apoi vor mai putea depăși local 15 l/mp în noaptea de dumincă spre luni și în cursul zilei de luni. Trecător în cursul nopții de duminică spre luni precipitațiile vor fi și mixte pe creste. Vântul va sufla slab și moderat, cu intensificări temporare, mai ales însoțind aversele. Local se va semnala ceață.

**Temperaturi prognozate pentru intervalul 26.04.2019 ORA 21 – 27.04.2019 ORA 21:**

Peste 1800 m: temperaturi minime: 2 la 7 gr.C; temperaturi maxime: 7 la 13 gr.C

Sub 1800 m: temperaturi minime: 7 la 13 gr.C; temperaturi maxime: 13 la 18 gr.C

**Temperaturi prognozate pentru intervalul 27.04.2019 ORA 21 – 28.04.2019 ORA 21:**

Peste 1800 m: temperaturi minime: -1 la 4 gr.C; temperaturi maxime: 1 la 5 gr.C

Sub 1800 m: temperaturi minime: 4 la 8 gr.C; temperaturi maxime: 5 la 12 gr.C

**Temperaturi prognozate pentru intervalul 28.04.2019 ORA 21 – 29.04.2019 ORA 21:**

Peste 1800 m: temperaturi minime: -5 la 0 gr.C; temperaturi maxime: 0 la 6 gr.C

Sub 1800 m: temperaturi minime: 1 la 4 gr.C; temperaturi maxime: 6 la 12 gr.C

**STABILITATEA şi EVOLUŢIA STRATULUI de ZĂPADĂ:**

**a). în masivul Făgăraș:**

**La altitudini mai mari de 1800 m: RISC ÎNSEMNAT (3)**

Vremea caldă din prima zi a intervalului, dar şi ploile consistente ce vor cădea zilele următoare, vor determina umezirea și îngreunarea puternică a stratului de zăpadă, atât la suprafață cât şi în profunzime. În interiorul stratului se găsesc numeroase cruste de gheață care se pot constitui în paturi de alunecare pentru straturile superioare. În aceste condiții, pe pantele suficient de înclinate, se vor semnala curgeri și avalanşe de topire ce pot antrena în cazuri izolat și straturi din profunzime. Riscul este amplificat chiar și la supraîncărcări slabe și în zonele în care sub stratul umezit se găsește un pat de iarbă sau stâncă netedă.

**b). în masivul Bucegi:**

**La altitudini mai mari de 1800 m: RISC ÎNSEMNAT (3)**

Vremea caldă din prima zi a intervalului, dar şi ploile consistente ce vor cădea zilele următoare, vor determina umezirea și îngreunarea puternică a stratului de zăpadă, atât la suprafață cât şi în profunzime. În interiorul stratului se găsesc numeroase cruste de gheață care se pot constitui în paturi de alunecare pentru straturile superioare. În aceste condiții, pe pantele suficient de înclinate, se vor semnala curgeri și avalanşe de topire ce pot antrena în cazuri izolat și straturi din profunzime. Riscul este amplificat chiar și la supraîncărcări slabe și în zonele în care sub stratul umezit se găsește un pat de iarbă sau stâncă netedă.

**c).** **în masivele Țarcu – Godeanu şi masivul Parâng – Șureanu:**

**La altitudini mai mari de 1800 m: RISC MODERAT (2)**

Ploile și temperaturile ridicate vor determina continuarea procesului de umezire și topire a stratului de zăpadă. În profunzime stratul este compactat și stabilizat, cu mai multe cruste subțiri de gheață intercalate. Pe pantele înclinate, unde persistă acumulările de zăpadă, se mai pot declanșa izolat curgeri sau avalanșe mici de topire, riscul crescând la supraîncărcări mari, pe versanții cu orientare sudică și în zonele în care stratul subiacent este format din iarbă sau rocă netedă.

**d). în Grupa Nordică a Carpaților Orientali (zona Munților Rodnei) şi în Grupa Centrală a Carpaților Orientali (zona Munțiilor Călimani – Bistriței - Ceahlău):**

**La altitudini mai mari de 1800 m: RISC MODERAT (2)**

Ploile și temperaturile ridicate vor determina continuarea procesului de umezire și topire a stratului de zăpadă. În profunzime stratul este compactat și stabilizat, cu mai multe cruste subțiri de gheață intercalate. Pe pantele înclinate, unde persistă acumulările de zăpadă, se mai pot declanșa izolat curgeri sau avalanșe mici de topire, riscul crescând la supraîncărcări mari, pe versanții cu orientare sudică și în zonele în care stratul subiacent este format din iarbă sau rocă netedă.

**NOTĂ: Între 1600-1800 m, izolat pe firul văilor sau pe alte pante înclinate cu zăpadă rămasă din depozitele vechi se mai pot declanșa curgeri sau avalanşe de topire. La altitudini de sub 1600 m stratul este discontinuu sau topit.**

**Notă:**

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (**2**) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 24.04.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 24.04.2019 - 25.04.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția de Comunicare și Resurse Umane**